
PAR PANDUSU IZBŪVI
	Ādažos, Ādažu novadā
	Līguma datums ir pēdējā pievienotā dokumenta droša elektroniskā paraksta un tā laika zīmoga datums


Ādažu novada pašvaldība (turpmāk – Pasūtītājs), ko uz Pašvaldības nolikuma pamata pārstāv <paraksttiesīgās personas amats vārds uzvārds>, no vienas puses, un 
<Iepirkuma uzvarētāja nosaukums> (turpmāk – Izpildītājs), ko uz statūtu pamata pārstāv <paraksttiesīgās personas amats vārds uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses.
katrs atsevišķi un kopā turpmāk saukti “Puse” un “Puses”, pamatojoties uz Pasūtītāja rīkotā iepirkuma “Pandusu izbūve Ādažu vidusskolā Gaujas iela 30, Ādaži un pirmsskolas izglītības iestādē “Strautiņš”, Pirmā ielā 26A, Ādaži, Ādažu novadā”” (Id. Nr. PA „Carnikavas komunālserviss” 2026/37 (turpmāk – Iepirkums)) rezultātiem un Iepirkumu komisijas <datums> lēmumu (protokols Nr. <numurs>), noslēdz šādu iepirkuma līgumu (turpmāk – Līgums):
1. LĪGUMA PRIEKŠMETS
0. Izpildītājs veic pandusu izbūvi (turpmāk – Darbi) vides pieejamības nodrošināšanai Pasūtītāja izglītības iestādēs. 
0. Darbu izpildes vieta (turpmāk – Objekts): 
1. Ādažu vidusskola Gaujas iela 30, Ādaži, Ādažu novads;
1. pirmsskolas izglītības iestāde “Strautiņš”, Pirmā iela 26A, Ādaži, Ādažu novads. 
0. Darbi tiek veikti ar Atveseļošanās fonda finansējumu atbilstoši Ministru kabineta 05.09.2023. noteikumiem Nr. 512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi” projekta Nr. 3.1.2.1.i.0/2/24/I/CFLA/007 “Atbalsta pasākumu cilvēkiem ar invaliditāti mājokļu vides pieejamības nodrošināšana Ādažu novadā” ietvaros.
0. Parakstot Līgumu, Izpildītājs apliecina, ka ir iepazinies ar Darbu izpildes apjomu un vietu, un šajā sakarā apņemas pretenzijas necelt.
1. LĪGUMA CENA UN SAMAKSAS KĀRTĪBA
2.1. Kopējā Līguma cena (turpmāk – līgumcena) saskaņā ar Izpildītāja piedāvājumu ir skaitlis cipariem (skaitlis vārdiem euro un skaitlis vārdiem centi), bez pievienotās vērtības nodokļa (turpmāk – PVN). Pasūtītājs apmaksā PVN Pievienotās vērtības nodokļa likuma 142. pantā noteiktajā kārtībā .
2.2. Pasūtītājs veic līgumcenas samaksu Izpildītājam šādā kārtībā:
2.2.1. avansa maksājumu līdz 20 % apmērā no līgumcenas 10 dienu laikā no rēķina un avansa nodrošinājuma (vismaz pieprasītā avansa apjomā ar PVN) Eiropas Savienībā reģistrētas kredītiestādes vai apdrošināšanas sabiedrības galvojuma veidā saņemšanas, ko Izpildītājs iesniedz Pasūtītājam ne vēlāk kā 2 nedēļu laikā no Līguma spēkā stāšanās. Pēc šī termiņa beigām Izpildītājs zaudē tiesības pieprasīt avansu;
2.2.2. atlikušo līgumcenu 15 dienu laikā no Darbu pieņemšanas-nodošanas akta abpusējas parakstīšanas un no atbilstoši Līguma noteikumiem sagatavota rēķina saņemšanas dienas.
2.3. Ja Izpildītājs nepieprasa avansa maksājumu, Pasūtītājs samaksā Izpildītājam Līgumcenu 15 dienu laikā no Darbu pieņemšanas-nodošanas akta abpusējas parakstīšanas  un atbilstoši Līguma noteikumiem sagatavota rēķina saņemšanas dienas. 
2.4. Izpildītāja Finanšu piedāvājuma Darbu cenās ietvertas visas izmaksas (bez pievienotās vērtības nodokļa), kas saistītas ar Darbu pilnīgu, kvalitatīvu un normatīvajiem aktiem atbilstošu izpildi, tajā skaitā būvizstrādājumu (būvmateriālu, būvkonstrukciju) izmaksas, tehnikas un instrumentu noma un nolietojums (amortizācija), darbaspēka izmaksas, darbu izpildei nepieciešamo līgumu slēgšana, nodokļi un nodevas, Objekta uzturēšanas izmaksas Darbu laikā (t.sk., elektroenerģiju, ūdeni, u.c.), nepieciešamo atļauju saņemšana no trešajām personām, kā arī darbi un izmaksas, kas nav tieši minēti Darba apjomos, bet ir nepieciešami Darbu tehnoloģiski pareizai izpildei, ieskaitot virsizdevumus un peļņu saskaņā ar Latvijas būvnormatīvu LBN 501-17 “Būvizmaksu noteikšanas kārtība”. 
2.5. Līgumcena visā Līguma darbības laikā netiks paaugstināta sakarā ar cenu pieaugumu darbaspēka vai materiālu izmaksām, nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kas stājas spēkā Līguma darbības laikā vai pirms Līguma spēkā stāšanās, kā arī jebkādiem citiem apstākļiem, kas varētu skart līgumcenu, bet nav atrunāti Līgumā.
2.6. Nekvalitatīvi veiktie Darbi netiek apmaksāti un tiek pārstrādāti uz Izpildītāja rēķina.
2.7. Ja Izpildītājs pārstrādā nekvalitatīvi veiktos Darbus, tad Pasūtītājs samaksā Izpildītājam par kvalitatīvi izpildītajiem darbiem saskaņā ar 2.2. un 2.3.punktu. Ja Izpildītājs nepārstrādā nekvalitatīvi veiktos Darbus 10 dienu laikā no Pasūtītāja motivētu iebildumu iesniegšanas brīža, tad Pasūtītājs ietur attiecīgo summu no Izpildītājam izmaksājamās summas saskaņā ar Līguma nosacījumiem.
3. RĒĶINU NOFORMĒŠANA UN APMAKSAS NOSACĪJUMI
3.1. Abpusēji parakstīts Darbu nodošanas-pieņemšanas akts dod tiesības Izpildītājam izrakstīt rēķinu un saņemt samaksu par veikto Pakalpojumu vai Pakalpojuma daļu. Akts tiek pievienots rēķinam un ir rēķina neatņemama sastāvdaļa. Pasūtītājs nepieņem un neapmaksā rēķinu, kamēr nav abpusēji parakstīts akts.
3.2. Izpildītājs visus Līgumā norādītos rēķinus sagatavo divos formātos - strukturēta e-rēķina (XML formātā, atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību, turpmāk rēķins) un rēķina vizualizāciju (PDF formātā). Rēķinu un abpusēji parakstītu Darbu nodošanas – pieņemšanas aktu nosūta uz Pasūtītāja oficiālo elektronisko adresi (e-adresi) _DEFAULT@90000048472. Tiek uzskatīts, ka Pasūtītājs ir saņēmis rēķinu otrajā darba dienā pēc tā nosūtīšanas. Rēķina vizualizācijas daļai ir jābūt noformētai atbilstoši Latvijas Republikas normatīvo aktu prasībām, kā arī jāsatur 3.3. punktā norādītā informācija. 
3.3. Rēķinā obligāti jānorāda:
3.3.1. dokumenta veida nosaukumu;
3.3.2. dokumenta datumu;
3.3.3. dokumenta numuru;
3.3.4. dokumenta autoru;
3.3.5. saimnieciskā darījuma dalībnieku un tā rekvizītus, t.sk. kredītiestādes kontu;
3.3.6. Līguma datumu un numuru;
3.3.7. saimnieciskā darījuma aprakstu un vērtība naudas izteiksmē.
3.4. Ja rēķinā nav norādīts 3.3. punktā noteiktās sastāvdaļas vai tas nav noformēts atbilstoši normatīvo aktu prasībām, Pasūtītājs ir tiesīgs atlikt rēķina apmaksu, nemaksājot nokavējuma procentus (līgumsodu), vienlaikus informējot Izpildītāju par tāda rēķina iesniegšanu, kas neatbilst Līguma noteikumiem. Izpildītāja pienākums ir anulēt rēķinu un 3 darba dienu laikā no Pasūtītāja paziņojuma saņemšanas iesniegt Pasūtītājam jaunu rēķinu, kas sagatavots atbilstoši normatīvo aktu prasībām un Līguma noteikumiem. Atliktais maksājums tiek izmaksāts bez nokavējuma procentiem (līgumsoda) un ievērojot Līguma noteikumus, pēc tam, kad Izpildītājs ir novērsis trūkumus, un iesniedzis normatīvajam regulējumam un Līgumam atbilstošu rēķinu, un Pasūtītājs to ir saņēmis un akceptējis.
3.5. Dienu skaits rēķina apmaksai tiek rēķināts no brīža, kad Izpildītājs ir iesniedzis pareizi, atbilstoši normatīvo aktu un Līguma nosacījumiem, sagatavotu rēķinu un Pasūtītājs to ir pieņēmis apmaksai.
3.6. Katras Puses pienākums ir 3 darba dienu laikā ziņot otrai Pusei, ja rodas problēmas ar rēķinu apmaiņu, piemēram, bet ne tikai, tehniskas kļūdas, kavēšanās vai neskaidrības par rēķina saturu, par kļūdu, nosūtot oficiālu paziņojumu. Puses vienojas par sadarbību, regulāru komunikāciju un rēķinu apmaiņas procesu uzraudzību, lai ātri identificētu un novērstu problēmas.
3.7. Pasūtītāja atbildīgā persona atbildību rēķinu apmaiņas procesā ir <personas amats, vārds uzvārds>. 
3.8. Izpildītāja persona rēķinu apmaiņas procesā ir <personas amats, vārds uzvārds>. 
3.9. Pasūtītājam ir tiesības aizturēt maksājumu, kas veicams Izpildītājam, nemaksājot līgumsodu (vai nokavējuma procentus), ja E-rēķins neatbilst strukturēta elektroniska rēķina prasībām. Šādi aizturēts maksājums tiek izmaksāts bez nokavējuma procentiem un ievērojot Līguma noteikumus, pēc tam, kad Izpildītājs ir novērsis trūkumus, un iesniedzis normatīvajam regulējumam un Līgumam atbilstošu strukturētu E-rēķinu.
3.10. Izpildītājs Pakalpojuma nodošanas-pieņemšanas aktu sagatavo un paraksta elektroniski, ievērojot Latvijas Republikas normatīvajos aktos noteiktās prasības. Akts uzskatāms par saistošu Pasūtītājam, ja tas satur atsauci uz Līgumu. Izpildītājs aktu nosūta Pasūtītāja atbildīgajai personai uz Līgumā norādīto e-pasta adresi. Pasūtītājs nepieņem un neapmaksā rēķinu, kamēr nav abpusēji parakstīts Pakalpojuma nodošanas – pieņemšanas akts Līgumā noteiktajā kārtībā.
3.11. Katra no Pusēm ir atbildīga par zaudējumu atlīdzināšanu otrai Pusei, kas radušies par apzinātām kļūdām vai kavējumiem E-rēķinu apstrādē. Puses ir atbrīvotas no atbildības gadījumos, kad kļūdas vai kavējumu izraisījušas sistēmas kļūmes, e-adreses darbības traucējumi vai citi tehniski šķēršļi. Puses, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 2 (divu) darbdienu laikā par šādiem apstākļiem rakstveidā jāpaziņo otrai Pusei.
3.12. Izpildītājs ir atbildīgs par e-rēķinu piegādes kanāla izvēli, un atbilstoši tam ievēro datu iesniegšanas kārtība VID uzturētajā e-rēķinu risinājumā.
4. DARBU IZPILDE, TERMIŅI UN NODOŠANA-PIEŅEMŠANA
4.1. Līgums stājas spēkā pēc abpusējas parakstīšanas un ir spēkā līdz Pušu saistību pilnīgai izpildei.
4.2. Darbu izpildes kopējais termiņš ir 2026. gada 30. oktobris ieskaitot Darbu pieņemšanas – nodošanas akta parakstīšanu.
4.3. Darbu izpilde un Darbu uzsākšana jāsaskaņo ar Pasūtītāja 14.5 punktā norādīto pilnvaroto personu. Izpildītājam rakstiski jāsaskaņo ar Pasūtītāja pārstāvi darbu veikšanas laiku, ja darbus plānots veikt brīvdienās vai svētku dienās.
4.4. Izpildītājam 10 darba dienu laikā pēc Līguma noslēgšanas obligāti jāiesniedz saskaņots veicamo darbu kalendāra grafiks. 
4.5. Izpildītājs 2 nedēļu laikā pirms darbu uzsākšanas, kopā ar Pasūtītāju veic Objekta apsekošanu un fotofiksāciju. Pasūtītājs nodod Izpildītājam Objektu veicot fotofiksāciju, ko pievieno Objekta pieņemšanas-nodošanas aktam.
4.6. Izpildītājs nekavējoties, bet ne vēlāk kā 3 darba dienu laikā no Darbu pabeigšanas paziņo par to Pasūtītājam, iesniedzot Formu Nr.2 un citus dokumentus, kas apliecina Darbu pabeigšanu. Pasūtītājs 5 darba dienu laikā no akta saņemšanas veic pabeigto Darbu pārbaudi atbilstoši Līguma noteikumiem un paraksta to pēc Būvvaldes saņemtās atzīmes par Būvdarbu pabeigšanu.
4.7. Darbi tiek uzskatīti par pabeigtiem, kad Puses parakstījušas Darbu nodošanas–pieņemšanas aktu. Akta parakstīšana no Pasūtītāja puses neatbrīvo Izpildītāju no garantēšanas un nodrošināšanas Darbu atbilstībai Līguma noteikumiem. 
4.8. Ja Izpildītājs veicis Darbus neatbilstoši Līguma noteikumiem, Pasūtītājs iesniedz tam rakstveida pretenziju, kurā norāda nepilnības, kā arī laiku, kad Izpildītājam jāierodas uz defektu akta sastādīšanu. Aktu paraksta abas Puses. Ja Izpildītājs atsakās parakstīt aktu vai neierodas uz tā sastādīšanu, par to tiek veikta atzīme aktā un tas ir saistošs Pusēm. Pasūtītājs izdara atzīmi aktā par termiņu, kādā jānovērš aktā minētie trūkumi, un iesniedz to Izpildītājam. 
4.9. Defektu aktā norādītos trūkumus Izpildītājs novērš uz sava rēķina. Ja nepilnības netiek novērstas termiņā, Pasūtītājam ir tiesības pēc sava ieskata samazināt līgumcenu vai vienpusēji izbeigt Līgumu pirms termiņa un Puses sastāda aktu par faktiski izpildītiem Darbiem un to vērtību. 
4.10. Darbu nodošanas–pieņemšanas akta parakstīšana iespējama tikai pēc defektu aktā norādīto trūkumu pilnīgas novēršanas. Akta parakstīšana neatbrīvo Izpildītāju no atbildības slēptiem, akta parakstīšanas laikā nekonstatētiem trūkumiem. 
4.11. Iepriekš neparedzētu apstākļu dēļ, ja tādi atklāsies Darbu izpildes gaitā un radīs Darbu apjoma vai tā specifikas izmaiņas Darba uzdevumā vai Izpildītāja piedāvājumā, Darbu izpildes termiņš var tikt pagarināts, Pusēm rakstiski par to vienojoties.
4.12. Izpildītājam nav tiesību uz Darbu izpildes termiņa pagarinājumu tādu iemeslu dēļ, kuri viņam bija jāņem vērā vai arī, pie pienācīgas rūpības nevarēja būt nezināmi, noslēdzot Līgumu. Tas pats attiecas arī uz apstākļiem, kuru sekas Izpildītājs būtu varējis sagaidīt vai novērst.
4.13. Neatbilstoša veikto darbu kvalitāte nav pamats Darbu veikšanas termiņa pagarinājumam.
4.14. Līguma pirmstermiņa izbeigšanas gadījumā, ja Eiropas Savienības vai Ziemeļatlantijas līguma organizācijas dalībvalsts sankcijas dēļ tālāka Līguma izpilde nav iespējama, darbi, kas faktiski ir izpildīti, tiek atzīti par izpildītiem atbilstoši esošajai situācijai bez pieņemšanas-nodošanas akta parakstīšanas.
5. PUŠU TIESĪBAS UN PIENĀKUMI
5.1. Pasūtītāja tiesības un pienākumi: 
5.1.1. maksāt par kvalitatīvi izpildītiem un pieņemtiem Darbiem saskaņā ar Līgumu; 
5.1.2. jebkurā laikā ierasties Objektā, kontrolēt Līguma izpildes gaitu un Darbu kvalitāti, pieprasīt no Izpildītāja nepieciešamo informāciju kontroles veikšanai, norādot tās sniegšanas veidu un termiņu; 
5.1.3. brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un varētu traucēt saistību izpildi; 
5.1.4. nodrošināt Izpildītāju ar Darbu veikšanai nepieciešamo dokumentāciju, kas ir Pasūtītāja rīcībā;
5.1.5. nodrošināt Izpildītāja piekļuvi Objektam;
5.1.6. organizē iknedēļas sanāksmes saistībā ar Darbu veikšanu, informējot Izpildītāju vismaz 2 dienas iepriekš.
5.2. Izpildītāja tiesības un pienākumi: 
5.2.1. veikt Darbus kvalitatīvi, atbilstoši Latvijas Republikas normatīvo aktu prasībām, Latvijas Republikas būvnormatīviem un Ministru kabineta 25.03.2014. noteikumiem Nr.156 “Būvizstrādājumu tirgus uzraudzības kārtība”, sertificētu būvmateriālu ražotāju prasībām un montāžas instrukcijām, kā arī saskaņā ar Tehnisko specifikāciju (1.pielikums), Izpildītāja finanšu piedāvājumu (2.pielikums), Līguma regulējumu un Pasūtītāja norādījumiem. Izpildītājs nav tiesīgs bez Pasūtītāja saskaņojuma aizstāt tāmēs paredzētos materiālus, tehnoloģijas vai iekārtas ar citiem materiāliem, tehnoloģijām vai iekārtām;
5.2.2. visus galvenos materiālus (t.sk., apdares materiālus), izstrādājumus un iekārtas saskaņot ar Pasūtītāju;
5.2.3. piedalīties Pasūtītāja organizētās iknedēļas Darbu veikšanas sanāksmēs;
5.2.4. pēc Pasūtītāja pieprasījuma nekavējoties uzrādīt visu Objektā esošo materiālu un iekārtu atbilstību apliecinošos dokumentus; 
5.2.5. nodrošināt sertificētu izstrādājumu un materiālu pielietojumu, apliecinot to ar attiecīgajiem sertifikātiem, ko iesniedz Pasūtītājam pirms iestrādes Objektā, kā arī iesniedz Pasūtītājam attiecīgo sertifikātu un atbilstības deklarāciju pirms Darbu pieņemšanas-nodošanas akta parakstīšanas; 
5.2.6. nodrošināt kvalificētu personālu Darbu veikšanai; 
5.2.7. uzņemties pilnu materiālo atbildību, t.sk., arī pret trešajām personām par Darbu veikšanu, izvietoto iekārtu bojājumiem, zaudējumu vai bojāeju, neatkarīgi no tā, vai konkrētās iekārtas pieder viņam, vai arī tiek nomātas no trešajām personām;
5.2.8. patstāvīgi nodrošināt visu nepieciešamo būvmateriālu, iekārtu un aprīkojuma piegādi un uzstādīšanu, organizēt tiem nepieciešamās pārbaudes un testus, kā arī nodrošināt iekārtu, materiālu, piederumu vai tehnoloģiju kvalitatīvu izmantošanu Darbu izpildē; 
5.2.9. atbildēt par darba drošības tehniku, ugunsdrošības un vides aizsardzības noteikumu, kā arī citu normatīvo aktu ievērošanu Darbu izpildē;
5.2.10. saskaņot Darbu veikšanas laikus, kas saistīti ar paaugstinātu trokšņa līmeni, kā arī ūdens padeves atslēgšanu ar 14.5. punktā norādīto Pasūtītāja pilnvaroto personu;
5.2.11. nodrošināt Darbu izpildi tā, lai netiktu apdraudēta cilvēku dzīvība, veselība un personu manta, kā arī nenotiktu negatīva ietekme uz vidi. Darbu izpildē radītos atkritumus savākt un utilizēt atsevišķi no sadzīves atkritumiem, saskaņā ar normatīvo aktu prasībām; 
5.2.12. ievērot aizliegumu Objektā smēķēt, kā arī lietot alkoholiskos dzērienus un citas apreibinošās vielas;
5.2.13. ne vēlāk kā Darbu pabeigšanas dienā, ar saviem spēkiem un līdzekļiem savākt būvgružus vai citus materiālus, kā arī savu inventāru un darbarīkus;
5.2.14. darbu veikšanas laikā nodrošināt būvgružu transportēšanu uz Izpildītāja izvēlētu vietu vai veikt to utilizāciju attiecīgajos normatīvajos aktos noteiktā kārtībā;
5.2.15. neveikt darbības, kas var radīt zaudējumus Pasūtītājam vai kaitēt tā interesēm; 
5.2.16. pēc Pasūtītāja pieprasījuma sniegt tam informāciju par Darbu izpildi un apstākļiem, kas traucē, vai varētu traucēt Darbu izpildi;
5.2.17. nekavējoties brīdināt Pasūtītāju par neparedzētiem apstākļiem, kas radušies neatkarīgi no Izpildītāja pēc Līguma noslēgšanas un kas var traucēt saistību izpildi;
5.2.18. atbildēt par apakšuzņēmēju darba kvalitāti un izpildes termiņiem, ja tādi tiek piesaistīti;
5.2.19. līdz Darbu pieņemšanai iesniegt Pasūtītājam visu ar Darbu izpildi saistīto dokumentāciju, kas Pasūtītājam var būt nepieciešama telpu ekspluatācijai.
5.3. Visus saskaņojumus, kas rodas Darbu veikšanas laikā un nav norādīti Tehniskajā specifikācijā vai Līgumā (t.sk., materiālu aizstāšanu), ir saskaņojami ar 14.5. punktā norādīto Pasūtītāja pilnvaroto personu. Gadījumā, ja saskaņojums netiks saņemts, par radītajiem Izpildītājam zaudējumiem atbild pats Izpildītājs.
5.4. Puses savstarpēji ir atbildīgas par otrai Pusei nodarītajiem zaudējumiem, ja tie radušies Puses vai tā darbinieku, kā arī Līguma izpildē Pušu iesaistīto trešo personu darbības vai bezdarbības, tai skaitā rupjas neuzmanības vai ļaunā nolūkā izdarīto darbību vai nolaidības rezultātā.
6. Apakšuzņēmēji un speciālisti, to maiņa un piesaistīšana
6.1. Izpildītājs nodrošina šādu speciālistu (turpmāk – Speciālisti) piesaisti:
6.1.1. būvdarbu vadītājs – < vārds uzvārds> ; 
6.1.2. konstrukciju projektētājs – <vārds uzvārds >. 
6.2. Izpildītājs nodrošina, ka Pakalpojums tiek veikts Līgumā norādīto speciālistu uzraudzībā un piesaistot Līgumā norādītos apakšuzņēmējus. Speciālistu un apakšuzņēmēju nomaiņa un jauna personāla un apakšuzņēmēju piesaiste notiek atbilstoši Publisko iepirkumu likuma 62. panta noteikumiem un Līguma šīs sadaļas noteikumiem.
6.3. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
6.4. Piedāvājumā norādītā personāla nomaiņa ir pieļaujama, ja:
6.4.1. Pasūtītājs ir pieprasījis piedāvājumā norādītā personāla nomaiņu;
6.4.2. piedāvājumā norādītais personāls nespēj turpināt darbu Līguma izpildē no Izpildītāja neatkarīgu apstākļu dēļ.
6.5. Pasūtītājs nepiekrīt Piedāvājumā norādītā personāla nomaiņai gadījumā, ja:
6.5.1. personāls neatbilst iepirkuma procedūras dokumentos personālam noteiktajām prasībām, vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu;
6.5.2. personāla nomaiņas pamatā nav 6.4. punktā norādītie iemesli.
6.6. Nomainot piedāvājumā norādīto personālu, Izpildītājs iesniedz Pasūtītājam nepieciešamos dokumentus piedāvātā personāla kvalifikācijas un pieredzes izvērtēšanai. Papildus informācijas pieprasīšanas gadījumā Izpildītajam ir pienākums iesniegt Pasūtītājam 3 darba dienu laikā vai citā laikā, pamatojot neiespējamību to iesniegt Pasūtītājam šajā punktā noteiktajā termiņā. 
6.7. Pasūtītājs var prasīt personāla un apakšuzņēmēja skaidrojumu par nomaiņas iemesliem.
6.8. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
6.8.1. apakšuzņēmējs neatbilst iepirkuma procedūras dokumentos noteiktajām prasībām;
6.8.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
6.8.3. piedāvātais apakšuzņēmējs, kura veicamo darbu vērtība ir vismaz 10 000 euro, atbilst Publisko iepirkumu likuma 42. panta otrajā daļā (atbilstoši Pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
6.8.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.9. Pārbaudot jaunā apakšuzņēmēja atbilstību, Pasūtītājs piemēro Publisko iepirkuma likuma 42. panta noteikumus, un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
6.10. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu, vai jaunu apakšuzņēmēju iesaistīšanu Līguma izpildē iespējami ātri, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem un Līgumā noteikto.
6.11. Pasūtītājam ir tiesības rakstveidā pieprasīt Izpildītāja personāla nomaiņu, ja Pasūtītāju neapmierina Izpildītāja personāla produktivitāte, darba kvalitāte vai citi apstākļi. 
7. GARANTIJA
7.1. Izpildītājs garantē Darbu kvalitāti, drošumu un ekspluatācijas īpašības __ (______________) mēnešus no pieņemšanas-nodošanas akta parakstīšanas, kā arī garantē izmantoto materiālu ražotāju garantiju.  
7.2. Garantijas laikā Izpildītājs atbild par konstatētajiem defektiem un novērš tos uz sava rēķina, izņemot 7.8. punktā norādītajos gadījumos. 
7.3. Ja Pasūtītājs garantijas laikā konstatē bojājumus, tas nosūta Izpildītājam paziņojumu uz juridisko adresi un e-pastu, norādot vietu un laiku, kad Izpildītājam jāierodas uz defektu akta sastādīšanu. Pasūtītāja termiņš akta sastādīšanai nedrīkst būt mazāks par 3 darba dienām, bet Puses var vienoties par citu termiņu. 
7.4. Ja Izpildītājs neierodas uz defektu akta sastādīšanu, Pasūtītājs sastāda aktu vienpusēji, un tas ir saistošs Izpildītājam. 
7.5. Ja Pušu starpā rodas strīdi vai domstarpības, sabojājušos sastāvdaļu remonta, maiņas vai atjaunošanas nepieciešamību nosaka Pasūtītāja norīkots eksperts. Ja pēc eksperta slēdziena  prasība ir pamatota un nav radusies Pasūtītāja vai trešo personu vainas dēļ, tad eksperta pakalpojumus apmaksā Izpildītājs. Pretējā gadījumā eksperta pakalpojumus apmaksā Puse, kas bija eksperta pieaicināšanas iniciators. Eksperta slēdziens ir saistošs Pusēm un tām nav tiesību izvirzīt jebkādas pretenzijas sakarā ar to. 
7.6. Izpildītājs uzsāk garantijas darbu izpildi 5 darba dienu laikā no eksperta slēdziena saņemšanas vai no brīža, kad Puses sastādīja aktu par garantijas darbu veikšanas nepieciešamību, un pabeidz tos 5 darba dienu laikā. Ja nepieciešams ilgāks laiks, tad Izpildītājs uzsāk garantijas darbus un rakstveidā saskaņo ar Pasūtītāju šāda veida un apjoma darbu izpildei objektīvi nepieciešamo termiņu.
7.7. Pēc Objekta sastāvdaļu remonta, maiņas vai atjaunošanas Puses paraksta jaunu darbu pieņemšanas–nodošanas aktu, kas ir Līguma neatņemama sastāvdaļa. Izpildītājs nosaka jaunas garantijas un veic jaunu garantijas apkalpošanu attiecībā uz visu remontējamo, maināmo vai atjaunojamo Objektu vai tā daļu.  
7.8. Garantijas apliecinājums nav saistošs, ja defekti radušies Pasūtītāja vai trešo personu vainas dēļ (apzināta bojāšana, nepareiza ekspluatācija). Uz garantijas darbiem neattiecas defekti, kas radušies fiziskas nolietošanās rezultātā, ar garantijas devēju nesaskaņoti remontdarbi, vai neparedzētu apstākļu (dabas stihiju, u.c.) radīti bojājumi.
8. APDROŠINĀŠANA
Izpildītājs apliecina, ka pirms Līguma noslēgšanas tas veiks vispārējās civiltiesiskās atbildības apdrošināšanu pret iespējamajiem zaudējumiem, kuri var rasties Pasūtītājam vai trešajām personām Izpildītāja darbības, bezdarbības vai neuzmanības rezultātā un kura ir neatņemama Līguma sastāvdaļa. Apdrošināšanas polisei jābūt spēkā visā Līguma darbības laikā.
9. LĪGUMSODS
9.1. Ja nepamatoti tiek kavēts Darbu izpildes gala termiņš vai kāds cits termiņš, par ko Puses vienojās rakstiski, t.sk., ar e-pasta starpniecību, Pasūtītājam ir tiesības aprēķināt un Izpildītājam ir pienākums maksāt līgumsodu 0,5 % apmērā no līgumcenas par katru nokavēto dienu, sākot ar pirmo kavējuma dienu līdz dienai (ieskaitot), kad Izpildītājs ir izpildījis Darbus.
9.2. Izpildītājs maksā Pasūtītājam līgumsodu EUR 100 apmērā 7 darba dienu laikā pēc Pasūtītāja rakstiskas pretenzijas un rēķina saņemšanas par katru pārkāpuma konstatēšanas reizi. Pasūtītāja pilnvarota persona sastāda aktu par pārkāpumu, ko kopā ar pretenziju nosūta Izpildītājam.
9.3. Ja Pasūtītājs neveic Izpildītājam maksājumus Līgumā noteiktajā termiņā, Izpildītājam ir tiesības prasīt no Pasūtītāja, un Pasūtītājam ir pienākums maksāt Izpildītājam līgumsodu 0,5 % apmērā no nesamaksātās summas par katru nokavēto dienu, sākot ar pirmo kavējuma dienu līdz dienai (ieskaitot), kad Pasūtītājs veicis pilnīgu nokavēto maksājumu samaksu. 
9.4. Ja Izpildītājs nesamaksā līgumsodu 9.2. punktā vai rēķinā noteiktajā termiņā, Pasūtītājs var ieturēt to no 2.1. punkta maksājuma, kā ieskaitu no samaksas par izpildītiem Darbiem. 
9.5. Līgumsods par termiņa kavējumu nevar pārsniegt 10 % no līgumcenas un līgumsoda samaksa neatbrīvo Puses no Līguma saistību pilnīgas izpildes.
9.6. Līgumsodu nepiemēro, ja Līguma saistības tiek kavētas vai netiek pildītas otras Puses vainas dēļ vai Līgumā paredzētos gadījumos.
10. KONFIDENCIALITĀTE UN PERSONAS DATU AIZSARDZĪBA
10.1. Puses bez otras Puses rakstveida piekrišanas apņemas neizpaust jebkādu informāciju par otru Pusi vai tās darbiniekiem, ko kas iegūta Līguma izpildes gaitā. Pakalpojuma sniedzējam Pakalpojuma ietvaros iegūtās jebkāda veida ziņas ir aizliegts izpaust, publiskot vai nodot trešajām personām. Šī punkta nosacījumiem ir beztermiņa raksturs. Par konfidenciālu informāciju netiek atzīta vispārpieejama vai publiski zināma informācija.
10.2. Puses apņemas neizpaust trešajām personām informāciju, kas saistītā ar Līgumu, kā arī Līgumā tekstu un jebkuru citu informāciju, kuru Puses viena otrai nodevušas sakarā ar Līgumā paredzēto savstarpējo sadarbību, tajā skaitā, informāciju, kuru aizsargā Fizisko personu datu aizsardzības likums. Visa informācija, ko Puses sniedz viena otrai Līguma izpildes laikā, kas tai nav bijusi pirms Līguma izpildes vai nav pieejama publiskajā telpā, tiek uzskatīta par konfidenciālu.
10.3. Puses ar Līguma minētās informācijas prettiesisku izpaušanu Līguma ietvaros saprot – tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar konfidenciālo informāciju. 
10.4. Puses apņemas ievērot personu datu aizsardzību regulējošo normatīvo aktu prasības, citus Latvijas Republikā spēkā esošos saistošos normatīvos aktus un Eiropas Savienībā spēkā esošo saistošo normatīvo regulējumu par fizisko personu aizsardzību attiecībā uz personas datu apstrādi un šādu datu brīvu apriti, kā arī garantē, ka tiks īstenoti atbilstoši tehniskie un organizatoriskie aizsardzības pasākumi. Fizisko personu datu aizsardzība tiks veikta pamatojoties uz Vispārīgo datu aizsardzības regulu. 
10.5. Personas datu aizsardzības pārkāpuma gadījumā Puses bez nepamatotas kavēšanās un, ja iespējams, ne vēlāk kā 72 stundu laikā no brīža, kad pārkāpums tām kļuvis zināms, paziņo par personas datu aizsardzības pārkāpumu uzraudzības iestādei, kā arī Izpildītājs paziņo Pasūtītājam.
11. LĪGUMA GROZĪŠANA UN IZBEIGŠANA
11.1. Līgumu var papildināt, grozīt vai izbeigt, Pusēm savstarpēji rakstiski vienojoties. Jebkuras Līguma izmaiņas tiek noformētas rakstveidā un kļūst par Līguma neatņemamām sastāvdaļām.
11.2. Pasūtītājs var vienpusēji atkāpties no Līguma, par to rakstveidā paziņojot Izpildītājam 10 darbdienas iepriekš, ja Izpildītājs:
11.2.1. savas vainas dēļ kavē Līgumā noteikto Darbu izpildes termiņu ilgāk par 10 kalendāra dienām, vai nepilda citas Līgumā noteiktās saistības, ar nosacījumu, ka Izpildītājs 10 dienu laikā no attiecīga Pasūtītāja paziņojuma saņemšanas dienas nav novērsis Līguma saistību neizpildi;
11.2.2. pēc Pasūtītāja atkārtotās pretenzijas saņemšanas neievēro tāmes vai Latvijas Republikas būvnormatīvu, vai citu normatīvo aktu prasības;
11.2.3. ir izslēgts no Būvkomersanta reģistra;
11.2.4. nodevis Līguma saistības citai personai bez nepieciešamās saskaņošanas;
11.2.5. Līgumu nav iespējams izpildīt, jo tā darbības laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
11.2.6. Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Izpildītāja pieļauta Līguma pārkāpuma;
11.2.7. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, kas izriet no normatīvajiem aktiem neatbilstošas Izpildītāja darbības vai bezdarbības, un to dēļ tiek piemērota Līguma izmaksu korekcija 100 % apmērā;
11.2.8. ir pasludināts (uzsākts) Izpildītāja tiesiskās aizsardzības vai maksātnespējas process, apturēta vai pārtraukta tā saimnieciskā darbība, vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma. 
11.3. Ja Līgums tiek izbeigts saskaņā ar 11.2. punktu, Pasūtītājs norēķinās ar Izpildītāju par faktiski izpildītiem Darbiem, kas atbilst Līguma nosacījumiem un ir tālāk izmantojami, Pušu sastādītā un parakstītā aktā noteiktā apmērā.  
12. APLIECINĀJUMI
12.1. Izpildītājs apliecina, ka neveic un Līguma izpildē neveiks darījumus (neiegādāsies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
12.2. Izpildītājam ir pienākums vienas darba dienas laikā kopš sankciju piemērošanas, rakstveidā informēt Pasūtītāju par piemērotajām sankcijām, to potenciālo ietekmi uz Izpildītāja spēju izpildīt Līgumu, un pasākumiem, ko Izpildītājs veic, lai Līgumu varētu izpildīt.
12.3. Parakstot Līgumu, Pasūtītāja pilnvarotās personas un Izpildītājs apliecina, ka ir pienācīgi iepazinušies ar Līguma priekšmetu, Tehniskās specifikācijas prasībām un atsakās saistībā ar to izvirzīt jebkādus iebildumus vai pretenzijas.
12.4. Parakstot Līgumu Puses apliecina, ka tām ir saprotams Līguma saturs un nozīme, tās atzīst Līgumu par pareizu, Pusēm izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā ievērojot Pušu gribu un intereses.
13. NEPĀRVARAMA VARA
13.1. Puses tiek atbrīvotas no atbildības par Līguma pilnīgu vai daļēju izpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, katastrofas, epidēmijas, karadarbība, iekšēji nemieri, blokādes, varas un pārvaldes institūciju rīcība, normatīvo akti, kas būtiski ierobežo un aizskar Pušu tiesības un ietekmē uzņemtās saistības, pieņemšanu un stāšanās spēkā.
13.2. Puses, kas atsaucas uz nepārvaramas varas apstākļu darbību, nekavējoties, bet ne vēlāk kā 3 darbdienu laikā par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puses netiek atbrīvotas no Līguma saistību izpildes.
13.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.
14. CITI NOTEIKUMI
14.1. Līguma noteikumu sadalījums pa sadaļām ar to nosaukumiem ir izmantojams tikai un vienīgi atsaucēm un nekādā gadījumā nevar tikt izmantots, lai ietekmētu Līguma noteikumu tulkošanu.
14.2. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts tiesā. 
14.3. Ja kāds no Līguma noteikumiem zaudē spēku, tas neietekmē pārējo noteikumu spēkā esamību.
14.4. Puses apņemas nekavējoties paziņot viena otrai par rekvizītu izmaiņām, kas var ietekmēt Līguma pienācīgu izpildi.
14.5. Pasūtītāja pilnvarotā persona, kura parakstīs Pakalpojuma pieņemšanas–nodošanas aktu, ir <personas amats vārds uzvārds>. Pilnvarotā persona pilnībā pārzina Līguma noteikumus un tai ir tiesības pieņemt lēmumus un risināt visus ar Līgumu saistītos operatīvos jautājumus, organizēt un kontrolēt Līguma izpildi, tajā skaitā, bet ne tikai, veikt komunikāciju ar Izpildītāju, pieprasīt un sniegt informāciju un dokumentus, kā arī veikt citas darbības pienācīgai Līguma izpildei. Atbildīgajai personai jāpilda pienākumi, kas noteikti Pasūtītāja noteikumu „Iepirkumu organizēšanas kārtība Ādažu novada pašvaldībā” 37. un 38. punktā, t.sk., nekavējoties ziņot Pasūtītājam par Izpildītāja saistību nepienācīgu izpildi, un tai nav tiesību dot Izpildītājam norādījumus par Līguma termiņu, līgumsummas, cenas vai citām izmaiņām, ja vien tas nav atrunāts Līgumā.
14.6. Pasūtītāja kontaktpersona, kas organizēs Pasūtītājam noteikto pienākumu izpildi, veiks Līguma izpildes kontroli, ir <personas amats vārds uzvārds>.
14.7. Izpildītāja atbildīgā persona ir <personas amats vārds uzvārds>veiks darbības Izpildītāja vārdā attiecībā uz Darbu kvalitātes kontroli, Darbu pieņemšanu, Darbu izpildi, komunikāciju ar Pasūtītāju, u.c. ar Darbu veikšanu saistītu jautājumu risināšanu.
14.8. Visas pretenzijas, kas saistītas ar Līguma izpildi, iesniedzamas otrai Pusei elektroniski, ar drošu elektronisko parakstu, uz Pušu oficiālajām e-pasta adresēm un uzskatāms, ka Puse paziņojumu ir saņēmusi otrajā darba dienā.
14.9. Līgums sagatavots uz 9 lapām (neskaitot pielikumus), kas parakstīts ar drošu elektronisko parakstu un satur laika zīmogu.
14.10. Līgumam, kā neatņemama sastāvdaļa, pievienoti 3 pielikumi: 
14.10.1. Datne ar nosaukumu ‘Tehniskā specifikācija”;
14.10.2. Datne ar nosaukumu “Izpildītāja finanšu piedāvājums”.
PUŠU REKVIZĪTI UN PARAKSTI:

ŠIS LĪGUMS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

